Martin Scorsese
Martinas Čarlzas Skorsezė (Martin Charles Scorsese; g. 1942 m. lapkričio 17 d.) – JAV kino režisierius, scenaristas, prodiuseris, aktorius ir kino istorikas. 1990 m. jis įsteigė The Film Foundation fondą, ne pelno organizaciją, kuri siekia išsaugoti kino filmus. Taip pat 2007 m. jis įsteigė World Cinema Foundation fondą. Jam buvo įteiktas AFI apdovanojimas už gyvenimo pasiekimus kine, taip pat jis yra pelnęs Oskaro, Auksinės palmės šakelės, Kanų kino festivalio geriausio režisieriaus, Sidabrinio lokio, Grammy, Emmy, Auksinio gaublio, BAFTA ir DGA apdovanojimus.